CELEX: 32009D0453
Language: da
Date: 2009-06-11 00:00:00
Title: 2009/453/EF: Kommissionens afgørelse af 11. juni 2009 om afslutning af antidumpingproceduren vedrørende importen af natrium med oprindelse i Amerikas Forenede Stater

12.6.2009   
            
            
               DA
            
            
               Den Europæiske Unions Tidende
            
            
               L 149/76
            
         
      KOMMISSIONENS AFGØRELSE
   
   af 11. juni 2009
   om afslutning af antidumpingproceduren vedrørende importen af natrium med oprindelse i Amerikas Forenede Stater
   (2009/453/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 9,
   efter høring af det rådgivende udvalg, og
   ud fra følgende betragtninger:
   1.   PROCEDURE
   
   1.1.   Indledning af proceduren
   
   
               (1)
            
            
               Kommissionen offentliggjorde den 23. juli 2008 en meddelelse i Den Europæiske Unions Tidende
                   (2) (»indledningsmeddelelsen«) om indledning af en antidumpingprocedure vedrørende importen til Fællesskabet af natrium, i løs vægt, med oprindelse i Amerikas Forenede Stater (»USA«), normalt angivet under KN-kode ex 2805 11 00 (»den pågældende vare«).
            
         
               (2)
            
            
               Proceduren blev indledt, efter at den eneste producent i Fællesskabet, Métaux Spéciaux (MSSA SAS) (»klageren«), havde indgivet en klage den 10. juni 2008.
            
         
               (3)
            
            
               Den 23. juli 2008 indledte Kommissionen en antisubsidieundersøgelse vedrørende importen af samme vare med oprindelse i USA (3). Denne undersøgelse blev afsluttet ved Kommissionens afgørelse 2009/452/EF (4).
            
         1.2.   Berørte parter og kontrolbesøg
   
   
               (4)
            
            
               Kommissionen underrettede officielt klageren, den eneste kendte eksportør/producent i USA, importører og brugere, som den vidste var berørt, og USA's repræsentanter om indledningen af undersøgelsen. De interesserede parter fik lejlighed til at tilkendegive deres synspunkter skriftligt og til at anmode om at blive hørt mundtligt inden for den frist, der var fastsat i indledningsmeddelelsen.
            
         
               (5)
            
            
               Kommissionen sendte spørgeskemaer til alle parter, som den vidste var berørt, og modtog besvarelser fra myndighederne i USA, fra den eneste eksporterende producent i USA (»den samarbejdsvillige eksporterende producent«), fra klageren og fra tre brugere i Fællesskabet.
            
         
               (6)
            
            
               Kommissionen indhentede og kontrollerede alle oplysninger, som den anså for nødvendige med henblik på fastlæggelse af dumping, deraf følgende skade og Fællesskabets interesser, og aflagde kontrolbesøg hos følgende virksomheder:
               
                            
                        
                        
                           
                              EF-producent:
                           
                           
                                       —
                                    
                                    
                                       Métaux Spéciaux (MSSA SAS), Saint-Marcel, Frankrig
                                    
                                 
                     
                            
                        
                        
                           
                              Eksporterende producent i USA:
                           
                           
                                       —
                                    
                                    
                                       E.I. DuPont De Nemours and Company, Wilmington, Delaware
                                    
                                 
                     
                            
                        
                        
                           
                              Forretningsmæssigt forbundet forhandler i Schweiz:
                           
                           
                                       —
                                    
                                    
                                       DuPont De Nemours International SA, Genève
                                    
                                 
                     
                            
                        
                        
                           
                              Brugere i Fællesskabet:
                           
                           
                                       —
                                    
                                    
                                       Rohm and Haas Europe Sàrl, Morges, Schweiz
                                    
                                 
                                       —
                                    
                                    
                                       Evonik Degussa GmbH, Frankfurt, Tyskland.
                                    
                                 
                     
         1.3.   Undersøgelsesperiode og betragtet periode
   
   
               (7)
            
            
               Undersøgelsen af dumping og skade omfattede perioden fra 1. juli 2007 til 30. juni 2008 (»undersøgelsesperioden« eller »UP«). Undersøgelsen af de relevante tendenser for vurderingen af skade omfattede perioden fra 1. januar 2005 til udløbet af undersøgelsesperioden (»den betragtede periode«).
            
         2.   TILBAGETRÆKNING AF KLAGEN OG AFSLUTNING AF PROCEDUREN
   
   
               (8)
            
            
               Ved brev af 1. april 2009 til Kommissionen trak klageren officielt sin klage tilbage. Ifølge klageren skyldtes tilbagetrækningen en ændring i omstændighederne.
            
         
               (9)
            
            
               I overensstemmelse med grundforordningens artikel 9, stk. 1, kan proceduren afsluttes, hvis klagen trækkes tilbage, medmindre en sådan afslutning ikke er i Fællesskabets interesse.
            
         
               (10)
            
            
               Kommissionen fandt, at nærværende procedure bør afsluttes, da undersøgelsen ikke har vist, at en sådan afslutning ikke vil være i Fællesskabets interesse. De interesserede parter underrettedes herom og fik lejlighed til at fremsætte bemærkninger. Der blev dog ikke modtaget nogen bemærkninger, hvoraf det fremgik, at en sådan afslutning ikke ville være i Fællesskabets interesse.
            
         
               (11)
            
            
               Kommissionen konkluderer derfor, at antidumpingproceduren vedrørende importen til Fællesskabet af natrium, i løs vægt, med oprindelse i USA bør afsluttes uden indførelse af antidumpingforanstaltninger —
            
         TRUFFET FØLGENDE AFGØRELSE:
   Eneste artikel
   Antidumpingproceduren vedrørende importen af natrium, i løs vægt, med oprindelse i Amerikas Forenede Stater og henhørende under KN-kode ex 2805 11 00 afsluttes hermed.
   
      Udfærdiget i Bruxelles, den 11. juni 2009.
      
         
            På Kommissionens vegne
         
         Catherine ASHTON
         
         
            Medlem af Kommissionen
         
      
   
   
      (1)  EFT L 56 af 6.3.1996, s. 1.
   
      (2)  EUT C 186 af 23.7.2008, s. 32.
   
      (3)  EUT C 186 af 23.7.2008, s. 35.
   
      (4)  Se side 74 i denne EUT.